યોગીજી મહારાજે આ સ્થાનનો મહિમા કહેતાં કહેલું કે જગન્નાથપુરીમાં શ્રીકૃષ્ણનાં અસ્થિનો એક ટુકડો એક અંશ જગન્નાથજીની મૂર્તિમાં છે તો ત્યાં હજારો લોકો આકર્ષાય છે. જ્યારે આ અક્ષરદેરીમાં અક્ષરબ્રહ્મ ગુણાતીતાનંદ સ્વામીના અગ્નિસંસ્કાર સ્થાને જ તેમનાં અસ્થિનો આખો દેગડો ભરીને મૂકેલો છે. તેના પર ગુણાતીતાનંદ સ્વામીના પ્રાસાદિક પથ્થરમાંથી જ સોળ ચિહ્ન સહિતના ચરણાવિંદ બનાવડાવીને પધરાવ્યાં છે ત્યાં જ તે ઉપર ગુણાતીતાનંદ સ્વામીની મૂર્તિ પધરાવેલી છે. માટે અહીં તો તેનાથી પણ અધિક લોકો દર્શન કરવા આવશે.